Сърп и чук
Сърпът и чукът (☭) са символ на комунизма и комунистическите политически партии. Сърпът е наложен върху чука. Двете сечива символизират съответно селячеството и градския (и в друг смисъл работещ в индустрията, заводите, промишлен) пролетариат, а изобразени заедно подчертават единството на селяните и работниците.

Символът (на руски език серп и молот) е известен с присъствието си в червения флаг на СССР от 1923 г. (узаконен от конституцията през 1924 г.) до разпадането му, както и върху герба на Съветския съюз изобразяващ наложения сърп и чук върху Източното полукълбо. Друг знак изобразяван върху червен флаг е червена звезда (петолъчка).

Емблемата е създадена в Съветския съюз и заедно с петолъчката са международна емблема на комунистическия интернационал, тоест на почти всички комунисти, без значение дали са ориентирани към Съветския съюз като пример или не.

Галерия 

Комунистически символи
Национални символи на СССР